Apo ugnikalnis
Apo ugnikalnis (tag. Bundok Apo) yra Filipinuose, Mindanao saloje. Aukščiausia Filipinų viršūnė (aukštis 2954 m). Sudarytas iš andezitų. Šlaituose išsiskiria anglies dioksido dujos, veržiasi sieringi vandens garai. Apaugęs drėgnaisiais tropiniais miškais. Apo ugnikalnis įeina į Apo ugnikalnio nacionalinį parką. Šis įkurtas 1936 m. prezidento Manuel L. Quezon. Kalno papėdėje gyvena ~270 paukščių rūšių.